Title: Syllabus-Minta:
Author: Janos Hardi
Last saved by: GK
Company: Philolaos Publishing

A kurzus kódja(i): BBN-FIL-332.14 BMA-FILD-332.16  TANM-FIL-332.14
A kurzus megnevezése: Szubjektumpozíciók a kapitalizmusban: Marx, Foucault, Deleuze, Rancière
A kurzus megnevezése angolul: Positions of the Subjectivity in Capitalism: Marx, Foucault, Deleuze, Rancière
A kurzus előadója: Farkas Henrik

Az oktatás célja:
A kurzus a kritikai hagyomány néhány kiemelkedő gondolkodóján keresztül bevezetést kíván nyújtani egy olyan filozófiai megközelítésbe, mely az én és a világ viszonyát nem absztrakt általánosságként kezeli, hanem olyan jelenségként, amelynek értelmét és működésmódját már eleve meghatározza az a materiális közeg, amelyben e viszony és tagjai felbukkannak. E megközelítés szerint tehát ahhoz, hogy jelenlegi helyzetünket és tárgyi világunkat megérthessük, elengedhetetlen korunk uralkodó  materiális közegének, a tőkés rendnek az elemzése. Marx, Foucault stb. szövegeinek feldolgozása egyrészt segítséget nyújt abban, hogy világosabban lássuk azokat a folyamatokat és viszonyokat, amelyek a minket körülölelő aktuális világ létrejöttéhez, a kapitalizmushoz vezettek, másrészt hozzájárul annak megértéséhez, ahogy e gazdasági-társadalmi viszonyrend kijelöli szubjektivitásunk lehetséges mozgásterét és pozícióit.

A tantárgy tartalma:

1., Szubjektum a kapitalizmusban, kapitalizmus a szubjektumban. Általános bevezető a kurzus témáiról, céljáról, illetve a szubjektivitás és a kapitalizmus viszonyáról. 
2., Marx praxisfilozófiája. A kollektív szubjektivitás (az osztály) helyének és szerepének felvázolása a marxi filozófia néhány alapfogalmán keresztül (kritika, gyarkorlat, termelési viszonyok, történelem stb. ). 
3., A tőke működése Marxnál. Posztmarxista kritikák (Lukács, Debord és az értékkritikai iskola). 
4., Ellenvilág: a kommunizmus mint a fennálló alternatívája Marxtól Badiouig.
5., A lélek termelése Foucault-nál. A normalizáló intézmények (börtön, kaszárnya, iskola stb.) szerepe önmagunk létrehozásában.
6., A hatalom totalizálódása a megfigyelt megfigyelők rendszerében. Foucault diagnózisa a hatalomról.
7., Foucault, Negri és a biopolitika. Az élet mint a hatalom elsődleges tárgya. A népesség biológiai szempontok alapján történő megregulázása (egészség, népességszaporulat, rasszizmus stb.). 
8., A szubjektum megsokszorozódása Deleuze-nél. A mássá válás öröme. 
9.,  Deleuze és Guattari: kapitalizmus és pszichoanalízis.
10., Fegyelmező társadalom, ellenőrző társadalom, biztonsági társadalom. Az intézményes hatalom eltérő arcai Foucault-nál, Deleuze-nél és Agambennél.
11., A kapitalizmus tünetei Marxtól Mark Fisher kapitalista realizmusáig: szorongás, skzofrénia, depresszív hedonizmus.
12., Szemben az identitáspolitikával. A politika mint az identitásnélküli szubjektum létrehozásának kísérlete Rancière-nél.  
13., A szubjektum szabaddá válásának lehetséges útjai a kapitalizmusban. A marxisták kommunizmusa, Deleuze szökésvonala és a láthatatlanná válás kísérlete.

A kurzus számonkérési és értékelési rendszere:
Szemináriumi dolgozat vagy szóbeli beszámoló.

Irodalom:
(az idegen nyelvű szövegek ajánlottak)

1.,Marx, Karl: A német ideológia, Magyar Helikon, Budapest, 1974. 17-62.o.
2.,Marx, Karl: A Kommunista Párt kiáltványa (több kiadás) I-II.fejezet
3.,Marx, Karl: A tőke (több kiadás) Első fejezet
4.,Foucault, Michel: Felügyelet és büntetés, Gondolat, Budapest, 1990. 9-44.o., 183-264.o.
5.,Foucault, Michel: A szexualitás története, Atlantisz, Budapest, 1996. 94-100.o., 139-150.o.
6.,Deleuze, Gilles – Guattari, Felix: Mi a filozófia? Műcsarnok, Budapest, 2013 (részletek)
7.,Deleuze, Gilles – Guattari, Felix: L’Anti-Oedipe, Minuit, Paris, 1972/73 (részletek)
8.,Deleuze, Gilles: Postscript on the Societies of Control
   https://cidadeinseguranca.files.wordpress.com/2012/02/deleuze_control.pdf
 
9.,Agamben, Giorgio: Az ellenőrző hatalomtól a destituáló hatalom praxisáig
   http://aszem.info/2016/03/giorgio-agamben-az-ellenorzo-allamtol-a-destitualo-hatalom- praxisaig/
  
10.,Fisher, Mark: Reflexív impotencia, immobilizáció és liberális kommunizmus
http://aszem.info/2016/03/giorgio-agamben-az-ellenorzo-allamtol-a-destitualo-hatalom-praxisaig/

11.,Rancière: Politics, Identification and Subjectivization
http://manoa.hawaii.edu/internationalculture/docs/Ranciere%20-%20Politics,%20Identification,%20and%20Subjectivization.pdf

12.,Bagi Zsolt: Politikai cselekvés és új tömegtársadalom. A politikai közösség és a politikai alany konstrukciója Jacques Rancière filozófiájában in Magyar Filozófiai Szemle, 2016/4 (60.évfolyam), 89-104.o.